Af hverju vissi ráðherra ekki?

Í framhaldi af þessum fréttum um endurskoðun KPMG og rannsókn fyrirtækisins á viðskiptum Glitnis fyrir bankahrunið finnst mér tímabært að rifja upp lögin um ráðherraábyrgð (HÉR), sérstaklega 2. gr., 6. gr. og 7. gr.

Hvernig stendur á því að viðskiptaráðherra vissi ekki af því að KPMG - sem sá um endurskoðun sumra stærstu hluthafa gamla Glitnis - hefði verið falin rannsóknin á viðskiptum bankans fyrir hrunið? Fyrirtækið hefur verið í þessari rannsókn í tvo mánuði.

Hvernig má það vera að viðskiptaráðherra veit ekki hvernig staðið er að þessari rannsókn og hverjir hafa hana með höndum? Hver ber ábyrgð á því að upplýsingar um þetta fyrirkomulag bárust ekki til ráðherrans? Undirmenn hans? Hann sjálfur? Er ráðuneytið kannski ekkert að sinna framgangi málsins - bara ekkert að fylgjast með? Þekkja þeir kannski ekki 9. gr. laganna um Stjórnarráð Íslands (HÉR) þar sem segir ,,Ráðuneyti hefur eftirlit með starfrækslu stofnana, sem undir það ber, og eignum á vegum þeirra stofnana"?

Það er óviðunandi annað en að skýring verði gefin á þessu vitneskjuleysi.

Þeir Atli Gíslason og Lúðvík Bergvinsson ræddu þetta í Kastljósi í kvöld. Atli rökstuddi mál sitt vel. Lúðvík talaði of mikið, greip of oft fram í og sagði of oft "það verða auðvitað mistök". Það er ekkert auðvitað eða sjálfsagt við hugsanleg mistök - síst af öllu þegar menn eiga að vanda sig.

Ef menn (les: ráðherrar) komast ekki yfir það að fylgjast með því sem er að gerast á þeirra eigin heimavelli, þá verða þeir einfaldlega að fá liðsauka. Það er ekki þeirra sjálfra að standa alla pósta, og sinna öllum verkum. En þeir bera ábyrgð á því að vaktstöðurnar séu mannaðar og upplýsingar berist.

Fyrri ummæli:
Algjörlega sammála þér. Þetta er KPMG mál er hneyksli af hálfu Fjármálaeftirlitsins ásamt því að hafa sett þessa tvo fyrrv. Búnaðarbankamenn í skilanefndir. Björgvin verður umsvifalaust að taka á þessum málum með því að láta þessa gerninga ganga til baka. Hann ætti einnig að sýna styrk og taka til í Fjármálaeftirlitinu - stjórnendur þar ættu umsvifalaust að taka pokann sinn. Ef Björgvin er ekki maður til að taka á þessu, á hann sjálfur að segja af sér og viðurkenna að hann ræður ekkert við þetta embætti sem hann er í.

Lúðvík tapaði gjörsamlega leiknum í þessu Kastljós viðtali. Það var augljóst að hann var að verja mjög slæman málstað.

Þetta er hreinlega með ólíkindum og getur ekki flokkast undir annað en MEIRIHÁTTAR klúður af hálfu Björgvins. Burtséð frá því hvort einhver af hans undirmönnum hafi átt að upplýsa (að því gefnu að þeir hafi haft vitneskju - varla hægt að trúa öðru) þá ber Björgvin ÁBYRGÐINA. Sá ekki Kastljósið en rétt hjá þér, mistök af þessu tagi eru ekkert auðvitað. Las einhvers staðar í dag þar sem vitnað var í Egil Helgason. Hann nefndi að hann óttaðist að það væru engin merki um breytingar - spillingarhættan enn fyrir hendi. Ætlaði þá að flytja úr landi. Það er sterkur fnykur af þessu máli. Það verður gefin skýring, en verður hún ekki bara yfirklór? Það er varla að maður trúi þessu.

||

Ólína !

Daunninn er farin að berast víða , er farin að halda að flokksherbergið hjá samfylkingunni sé svo illa farið að þar liggi einhverjir illa haldnir !

Það er eins og engin sé með réttu ráði !

Það er talað og talað og talað meira, Össur, Lúðvík , Björgvin og Ingibjörg !

Hvað er þetta fólk að meina ?

||

Maður skilur hvorki upp nér niður í þessu öllu orðið

||

er á blogginu hjá mér - fæ að skutla því hérna inn

FME er undir stjórn Björvins G Sig. bankamálaráðherra og stjórnarformaður FME er Jón Sigurðsson skipaður af Ingibjörgu Rauðsól Gísladóttur. Jón er mesti fjármálaspekingur SAMFYLKINGNAR og hann er einnig varaformaður stjórnar Seðlabankans. Jón Sig er aðalmaðurinn í að skrifa hvítbók fjárglæframanna með því að rannsaka ekki neitt og hvítþvo öll þeirra verk. Björgvin bankamálaráðherra skipar í skilanefndir og þar eru vinir Baugsmafíunnar fengnir til að ransaka Baugsfélögin. Stoðir eru í greiðslustöðvun og Jakob Möller skipaður umsjónarmaður með greiðslustöðvunni. Jakob var verjandi í Baugsmálinu. BT varð gjaldþrota og Helgi Jóhannesson skipaður skiptastjóri. Helgi var verjandi í Baugsmálinu.
Það er ég vissum að þegar Baugur fer í þrot verður Gestur Jónsson skipaður skiptastjóri&#147;

||

Ja hérna nú verður eitthvað að gerast. Af hverju eru Baugsmenn svona áberandi í þessu, hef alltaf tengt ISG þar inn og sýnist mér að það sé. Svo á Björgvin þar góða vini skrítið að engin tali um það

||

Alveg sammála. Þessi ábyrgðarfælni er kominn út í vitleysu. Ef viðskiptaráðherra ber ekki ábyrgð á þessu, hver gerir það þá ? Það var augljóst að Lúðvík reyndi að yfirgnæfa viðtalið með látum til þess að staðreynd málsins kæmist ekki að, en hún er sú að Björgvin og félagar hafa enga stjórn á gangi mála.

||

Ja "bragð er að þá barnið finnur"

Ja alla vegana gott hjá þér Ólína að sjá þó þetta.

Það er svo sannarlega nálykt af forystumönnum Samfylkingarinnar sérstaklega formanninum Ingibjörgu Sólrúnu!

Man einhver eftir fjálglegum ræðunum hennar um siðbót og "samræðustjórnmál" BLA. BLA, BLA, Ragnar Reykás hvað !

Samt sem áður tókst þessum pukurs- og leyndarmálaráðherra Samfylkingarinnar að halda því algerlega leyndu fyrir Banka- og viðskiptamálaráðherra þjóðarinnar að hún hafði allt frá því í febrúar ásamt Geir setið heila SEX (segi og skrifa 6) krísufundi með yfirstjórn Seðlabankans þar sem farið var yfir graf alvarlega stöðu íslenska bankakerfisins !

NEI hún hafði sko annað og merkilegra að gera. Á sama tíma nú í allt sumar geystist hún um heiminn á SAGA CLASS og líka á einkaþotum sjálfrar elítunnar á fundi í útlöndum að þeirra beiðni til þess að LjÚGA því blákallt að ráðamönnum heimsins að hér væri sko allt í stakasta lagi og þetta væru allt saman svo rosalega pottþéttir og góðir gæjar sem væru þarna með henni og að íslenska bankakerfið og tala nú ekki um fiskveiði kvótakerfið líka væru sko það lang besta í heiminumm og BLA, BLA, BLA.

Manni hreinlega flökrar !

ÞESSI KONA OG ÞESSI FLOKKUR ER EKKI Á ÞENNAN VETUR SETJANDI !

Björgvin greyið er bara eins og hvítur páfagaukur í búri miðað við þetta kerlingar skaft Ingibjörgu Sólrúnu Gísladóttur sem ætti að segja af sér ekki seinna en STRAX !

||

Ég er mjög sammála þér Ólína, Samfylkingin getur ekki verið þekkt fyrir svona vinnubrögð - þ.e.frá hendi eigin viðskiptaráðherra. Það hefði nú heldur betur heyrst í röddum úr Samfylkingunni hefði hún verið í stjórnarandstöðu og stæði frammi fyrir þvílíku.....! Auk þess að samþykkt hefur verið frumvarp um að óleyfilegt sé að höfða mál gegn bönkunum og þeirra gerðum..... hvað er fólk eiginlega að hugsa?

Þó er þetta aðeins smá brot af því undarleg ferli sem nú er að eiga sér stað varðandi meðferðina á bönkunum. Að mínu mati eiga bankarnir að vera ríkisbankar í þeirri stöðu sem komin er upp.....

||

Gleymdi nú að minnast á hitt stór afrek þessa Pukurs- og leyndarmálaráðherra Samfylkingarinnar, sem hún vann líka ötullega að s.l. sumar.

Þar var hún sem aðal Generáll og fyrsti Varnarmálaráðherra Samfylkingarinnar á fullu að koma okkur inní þetta algerlega og fáránlega hernaðarbrölt sem hún kallaði "loftrýmiseftirleit" m.a. með því að semja við Breska heimsveldið um að fljúga hér reglulega yfir með sín hernaðar og drápstól !

Að þessu vann hún líka mjög ötullega að í sumar meðal annars með því að fljúga á rándýrri einkaþotu á NATO herforingja ráðstefnu í Ungverjalandi sem frægt varð !

Og þetta sukk sitt og svínarí varði hún allt með kjafti og klóm með sínum alkunna hroka og yfirlæti eins og sönnum NATO herforingja ber !

Svei öllu þessu gagnslausa sýndar hyski !

Ég krefst þessi að Ingibjörg Sólrún Gísladóttir Varnarmálaráðherra og Pukurs- og leyndarmálaráðherra Samfylkingarinnar segi af sér þegar í stað !

||

Stærsta málið hér virðist vera hversu stóran skammt af mistökum má eiginlega bjóða upp á sem ráðherra áður en þú þarft að hugsa um að segja af þér?

Ummæli:
Meiri vitleysan... og hér keppist fólk við að minna Ólínu á að Björgvin tilheyri "hennar" flokki.

Er fólk ekkert að fara að ná því að allt þetta bull nær langt yfir hvað flokkar heita og hverjir eru í þeim???

Verkefni: Hvatning
Merking: Engin hvatning